 **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**18.08.2016**

 privind solicitarea de emitere a avizului de mediu pentru *"Plan Urbanistic Zonal – Introducere teren în intravilan pentru construire casă de locuit și branșamente utilități",* în municipiul Bistrița, Drumul Dumitrei Nou, extravilan, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 8.424 **/** 26.07.2016,

 **în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 17.08.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** – *Introducere teren în intravilan pentru construire casă de locuit și branșamente utilități,* în municipiul Bistrița, Drumul Dumitrei Nou, extravilan, judeţul Bistriţa-Năsăud,

**titular**: **MOLDOVAN IOAN,** din municipiul Bistrița, Drumul Dumitrei Vechi, nr. 42 limita U.T.R. 29,

**referitor la**: introducerea în intravilan a unui teren în suprafaţă de 2.000 m2 (proprietatea titularului), situat între 2 parcele de teren situate în intravilanul municipiului Bistrița, Drumul Dumitrei Nou, extravilan, având destinația actuală de curte și grădină (conform extras C.F.),

**care propune:**

***‒*** *construirea unei locuințe individuale în regim maxim de înălțime D+P+1E+M și branșarea la utilități;*

***‒*** *imobil situat la limita UTR 29, cu acces direct din strada Drumul Dumitrei Vechi,*

***‒*** *următorul bilanț teritorial pentru zona studiată:*

***‒*** *teren studiat – 2.000 m2;*

***‒*** *suprafață construcții propuse – 120 m2 (locuință+foișor);*

***‒*** *suprafață circulație auto – 85 m2;*

***‒*** *suprafață alei pietonale - 40 m2;*

***‒*** *parcare – 25 m2;*

***‒*** *spațiu verde amenajat – 180 m2;*

***‒*** *teren liber – 1.130 m2,*

*rezultând POT (Sc /St x 100) = 6,0% și CUT (Sd /St ) = 0,11.*

 *Conform P.U.G. al municipiului Bistrița, pentru UTR 29, aprobat prin H.C.L. nr. 136/2013, POT max = 35% și CUT max = 1,2;*

***‒*** *regulile de echipare**tehnico-edilitară:*

***‒*** *alimentare cu apă din fântână existentă, până la racordarea la rețeaua municipală;*

***‒*** *evacuare ape uzate menajere în bazin vidanjabil până la asigurarea racordării la rețeaua municipală de canalizare;*

***‒*** *colectare ape pluviale în sistem separativ;*

***‒*** *alimentare cu energie din rețeaua de joasă tensiune din zonă;*

***‒*** *încălzire cu centrală termică cu combustibil solid,*

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a H.G. nr.1076/2004) sunt următoarele:**

***‒*** *planul creează cadrul pentru trecerea terenului în intravilan, în vederea construirii unei locuințe individuale;*

***‒*** *Planul Urbanistic Zonal propus respectă condițiile impuse prin P.U.G. al municipiului Bistrița;*

***‒*** *în prezent parcela este situată în extravilanul localității, pentru care nu există reglementări urbanistice;*

***‒*** *funcțiunea terenului care face obiectul P.U.Z. va fi de locuință individuală, nu va afecta zona;*

***‒*** *amplasamentul nu este situat în arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

***‒*** *terenul studiat nu este expus riscurilor naturale (fenomene de instabilitate, inundabilitate ș.a.);*

***‒*** *planul nu constituie un risc pentru mediu sau sănătate.*

 *Anunţul public privind depunerea solicitării de emitere a avizului de mediu a fost mediatizat prin publicare în presa locală, afişare pe site-ul şi la sediul A.P.M. Bistriţa-Năsăud.*

 *Nu s-au înregistrat observaţii sau comentarii din partea publicului interesat.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Marin Liviu Catarig

 ÎNTOCMIT,

 ing. Georgeta Cosma